fi fi hbs_lat fi fi fi fi fi fi es fi id id es es en fi fi fi fi en fi fi fi fi fi fi fi fi sv fi fi ru fi cs fi fi fi fi fi fi cs fi fi fi fi fi fi fi fi fi cs fi fi sv fi fi cs fi fi fi fi fi cs fi fi fi fi fi cs fi fi fi fi fi da fi fi fi fi fi cs fi fi fi fi fi cs sv fi fi fi fi cs fi fi fi fi fi fi fi fi et fi fi fi fi en fi fi fi hbs_lat id fi fi fi fi en en fi fi fi fi es es en fi fi en en
Miten UE-kohteita löydetään? – Urbanex Ninja ☠️ Urban Exploring
Ninja Kit – Meidän varusteet seikkailuun
Eikö autiotaloja tunnu löytyvän mistään? Meinaako käpy palaa 🤯 kun jengi pihtaa kohteiden sijaintitietoja? Lue pieni opas siitä miten me löydämme esittelemämme paikat.
Facebook | Instagram | Youtube
Yleisin aloittelevan löytöretkeilijän ongelmana on sopivien kohteiden löytäminen. Kerromme vinkkejä miten me löydämme kohteet. Toivottavasti ohjeet opastavat sinut uusille ennenlöytymättömille spoteille. Ohessa olevat vinkit ovat yleispäteviä ja lisävinkit otetaan kiitollisena vastaan.
Miksi kohteiden sijaintitietoja ei kerrota
Autiotalojen ja erilaisten kohteiden sijaintitiedot ovat harvoin julkisia.
Ohessa oleva video havainnollistaa syyn selkeästi.
Urbaanin löytöretkeilijän tärkein kyky on omaksua elämistapa, jossa pidetään yllä jatkuvaa ympäristöntarkkailua. Rikkoutunut ikkuna, piha ilman posti- tai roskalaatikkoa, auraamattomat tiet sekä likainen ulko-oven edusta voivat olla merkkejä ihmisten välinpitämättömyydestä tai vinkki mahdollisesta UE-kohteesta.
Urbaani tutkimusmatkailu tuo löytämisen nautintoa tutustumalla paikkoihin joihin muut eivät menisi. Löydöt ja historiaviitteet menneiden päivien ajoista ovat urban exploringin parasta antia. Urbaanin löytöretkeilijän on ansaittava löydöt pitämällä silmänsä aina auki, sillä sijaintitiedot kohteista eivät ole kirjoitettu matkaoppaisiin. Edes internetin aikakausi ei ole avannut kaikkea tietoa julkiseksi.
Poikien viikonloppureissu muuttui silmänräpäyksessä urbaaniksi löytöretkeilyksi.
Tutkimukset voivat kuluttaa runsaasti voimia ja aikaa, mutta löydöt tarjoavat kulutetulle ajalle hyvän vastineen. Tässä ovat omasta mielestämme hyviä perusasioita urbaanin löytöretkeilijän perusvarastoon:
Liiku ulkona ja pidä silmät auki
Lähde ulos kopistasi. Tämä on luonnollisin ja oletettavasti yleisin tapa löytää kohteita. Liikkuessasi ulkona kävellen, autolla, polkupyörällä tai bussilla pidä silmät auki sekä tutki kaikki vähänkin epänormaalit asiat. Pidä silmät auki silloinkin kun et oleta paikan sisältävän mitään kiinnostavaa. Seuraa maanpinnanmuotoja sekä kasvistoa ja mieti ovatko ne alueelle luontaista. Polut voivat paljastua vanhoiksi pihateiksi tai ne voivat olla muisto metsäteistä. Marjapensaat tai ruohikkoaukeat voivat antaa vinkkejä menneestä. Joskus näiden avulla voi löytää sammaleen alta jotain suurempaa kuin arvaakaan.
Lähin kohde saattaa sijaita usein naapurissasi (monesti todistettu fakta), josta et ole edes osannut etsiä autioitumisen merkkejä. Liian usein tuttujen paikkojen ohi kulkee ilman yksityiskohtaisempaa huomioimista.
Sattumalta löydetty ovi oli vain hetken auki. Seuraavalla kerralla sinetöinti oli varmistettu hitsauksella.
Ole utelias ja rohkea
Käy kurkistamassa vielä seuraavan kulman taakse ja vielä sitä seuraavankin kulman taakse. Seuraavat asiat voi kertoa mahdollisesta UE-kohteesta tai sitten vain välinpitämättömästä asukkaasta tai kesäasumuksesta:
pitkäksi kasvanut pihan ruohikko
piha ilman roska- tai postilaatikkoa
Huomioi kuitenkin etteivät ylläolevat vinkit tarkoita välttämättä hylätyn paikan löytämistä. Selvitä aution ja hylätyn pakan ero ennen tontille ryntäämistä.
Saari paljastui venäläisaikaiseksi sotilassaareksi, jonka helmeksi muodostui vanha metallirunkoinen merivalvontatorni.
Tutustu paikkoihin heti kun ne ovat mahdollisia. Ensimmäinen tilaisuutesi saattaa olla myös viimeinen tilaisuutesi. Huomenna sama paikka voi olla lukittu tai hävitetty. Menetetyn kohteen tuskan oppii tosin vain kokemuksen kautta.
Tehdas jäi muuton jälkeen omilleen. Toimistohuoneen mapit sekä työkalut jäivät niille sijoilleen.
Google Mapsin satelliittikartat on erityisen arvokas väline hahmottaessa UE-kohteita ja se helpottaa löytämisen vaivaa. Ilmakuvien avulla voi tehdä alustavia päätelmiä siitä onko alue käytössä. Rehevöitynyt pihaympäristö voi olla merkki hylätystä rakennuksesta. Google Mapsin Street View -ominaisuudessa saatat löytää kohteita tai ainakin pystyt tutkimaan lähiympäristöä sekä katsomaan ennakkoon pysäköintipaikan autolle.
1900-luvun alun kerrostalo saa väistyä säätiön korkeampiarvoisten tavoitteiden tieltä. Paikan merkitys koko Suomen mittakaavassa ei ollut riittävä, vaikka se luokiteltiinkin yhdeksi parhaiten alkuperäisenä säilyneenä kerrostalokokonaisuutena.
Osa kaupungeista tarjoaa vanhoja ilmakuvia toimivina sovelluksina. Esimerkikiksi Helsingin seudulla seikkaileville paikkojen etsiminen ja historiaselvitys on mielenkiintoista. Helsingin kaupungin karttapalvelusta saat nähtäväksi eri aikakausien ilmakuvia ja voit katsoa alueen kehitystä.  Ilmakuvia on tarjolla vuodesta 1932 lähtien ja ne näyttävät Helsingin huiman kehityksen. Karttoja voi laittaa monta päällekkäin ja siten vertailla mitkä rakennukset ovat vielä olemassa ja miten alue on muuttunut ajan saatossa. Kartat saattavat paljastaa yllättäviä käyttötarkoituksia rakennuksille ja jäänteille.
Vuosikausia vanha hiekkajaala on saanut odottaa hidasta kuolemista karilla. Viimeisin niitti oli laivan ylpeyden – ruorin – varastaminen.
Teiden ja alueiden nimet
Teiden ja alueiden nimet auttavat monesti selvittämään paikan historiaa. Kohteita nimi ei takaa, mutta kertoo mitä siellä on voinut olla tai mitä siellä vielä on. Ei tarvita paljoakaan päättelykykyä arvatakseen mitä Tiiliruukintien tai Myllytien päästä löytyy tai mitä siellä on joskus ollut.
Tsunami – Urbaanin löytöretkeilijän loma
Vuonna 2004 tapahtunut luonnonmullistus vei yli 200 000 ihmisen hengen. Paikalla nähdyt koettelemukset muuttivat lopullisesti elämänkatsomuksemme.
Google on auttanut löytämään monta kohdetta sekä valaisemaan niiden käyttöhistoriaa. Hyvinkin pienillä sanavihjeillä voi löytää langanpään, joka johdattaa varsinaiselle lankakerälle. Googletettaessa käytä paikkakunnan nimeä, lähintä katuosoitetta sekä oletettua rakennuksen tyyppiä (maatila, mylly, tehdashalli). Kaiva syvemmältä jos et heti löydä etsimääsi. Älä luovuta.
Koko kylän tyhjentyminen on herättänyt hämmentyneitä kysymyksiä viimeisen vuosikymmenen aikana. Vasta puskutraktorien tulo valaisi tyhjentyneiden talojen mysteerin.
Hämärissä hiippaileva seikkailija mielletään automaattisesti pahansuopaiseksi vandaaliksi ja murtovarkaaksi. Estä tämä mielleyhtymä ja kysy suoraan lupaa paikan haltijalta tai omistajalta. Omistajan selvität helposti esim. tonttirekisterin kautta tai kysymällä naapureilta. Naapurit tietävät aina kaiken toistensa asioista. Usein kuvauslupa heltiää niin helposti, että se melkein vie innon ja jännityksen harrastuksesta.
Autiotalo – Kun lähdön aika koittaa
Me kaikki vanhenemme halusimme tai emme. Osa meistä kykenee jatkamaan elämänsä loppuun asti omassa kodissaan, kun taas osa haluaa siirtyä vanhainkotiin. Miltä vanhuksesta tuntuu jättää kotinsa ja siirtyä lopullisesti vanhainkotiin?
Voit löytää kohteita Flickr’istä hakemalla valokuvia paikkakunnan nimellä sekä liittämällä hakutermiin satunnaisen kohteen. Flickr’issä hakutermeinä on syytä käyttää suomenkielistä sekä englanninkielistä hakusanastoa. Löydetyt valokuvat antavat ideoita kuvauskulmille ja -paikoille tai antavat hyvän kuvakulman siitä millaisia kuvia muut paikalla olleet ovat ottaneet, jotta osaat välttää kuvat jotka toistuvat samanlaisina harrastajien valokuvakansioissa.
Harva kartano on saanut osakseen niin synkkää ja veristä varjoa kuin Kytäjän kartano. Sukupolvelta sukupolvelta ja omistajalta omistajalle siirtynyt huono onni on luonut paikallisten keskuudessa maineen kirotusta kartanosta.
Mielenkiintoisinta kohteissa on miettiä elämää sen kukoistusaikana. Mitä siellä tehtiin ja millaisia ihmisiä paikassa oli. Arkistot sekä internet antavat hieman osviittaa, joka voi osoittautua hyödylliseksi kohteen löytyessä. Ennakkotieto auttaa selvittämään paikan tarkoituksia ja sen omituisuuksia.
Pian huomaat että silmäsi ovat kehittyneet tarkkailuun ja kulkiessa etsit vaistomaisesti kulkureiteiltä vinkkejä tutustumisen arvoisista UE-kohteista.
Kerro vinkkisi kohteiden löytämiseen
Vinkki kohteiden löytämiseen *
Kun urbaani löytöretkeilijä löytää kuolleen
Aavelaiva – Hylätyn luksusristeilijän mysteeri
Osta Urbanex Ninja -tarra. Pienikin osto on pitkälle eteenpäin.